# **Referat Skovbrugerrådsmøde 10.12.24**

### Til stede: Christian Hansen(DGI), Bent Hviid(Idrætssamvirket), Kell Sønnichsen(Pan), Lasse Werling(Dansk Botanisk Forening), Finn Larsen( Mårslet Fællesråd), Jens Peter Schou Nielsen(Friluftsrådet), Morten Sejersen(Beder Malling Ajstrup Fællesråd, Hans Schou (Holme, Højbjerg, Skåde Fællesråd, Sebastian Jonshøj(DN), Henning Ettrup(DOF), Bodil Breyen(Ridestier Aarhus Syd), Niels Holm(Aarhus Trail Builders).

### For Aarhus Kommune: Kim Gulvad Svendsen, Kristian Skau Bjerreskov og Carsten Monsrud

## Fraværende: Michael Straarup Mielec(De unge Biodiversitetsambassadører), Jacob Østergård(Moesgård Museum), Rune Kløve Junge(Aarhus Ungdommens Fællesråd), Flemming Nielsen(Danmarks Kulturarvsforening)

## **Dagsorden**

### **Velkommen (10 min)**

### Kort præsentationsrunde

### **Zonering – udvalgte naturområder (60 min):**

### De 2 arbejdsgrupper består af følgende medlemmer:

### Naturgruppen*:* DN, DOF, Dansk Botanisk Forening, De unge Biodiversitetsambassadører

### Stigruppen: Mårslet Fællesråd, Pan, Aarhus Trail Builders, Ridestier Aarhus Syd, Friluftsrådet

###     - Kort oplæg v. Naturgruppen (Lasse)

###  - Oplæg fra Stigruppen om inddragelse og vigtigheden af tydelig

###  kommunikation om processen (Finn)

###  - Gennemgang af områderne 1-4

### Kommentarer vedrørende de 4 områder:

### Område 1:

### Kystnært område – vigtigt med nudging ift. uorganiseret færdsel for at minimere slid

### Fjernelse af stenhøfter er en større opgave, som også vil have politisk bevågenhed. Som det fremgår af Natura 2000 handleplanen, så vil det først kræve en forundersøgelse af konsekvenserne ved at fjerne stenhøfter.

### Hvis der fremover ikke bliver lavet adgang til hestebadning, så er det vigtigt at det sydlige område for hestebadning opretholdes

### Område 2:

### Der er god sammenhæng med de ændringer, som er foreslået ifm. MTB fase 2

### Forslaget om at nedlægge nord/syd-gående ridespor udmunder blandt andet i et hensyn til at skabe bedre sammenhæng og mere ro, ikke mindst til glæde for rovfugle (håbet er blandt andet at der bliver bedre mulighed for ynglende rovfugle i skoven).

### Hvis nord/syd-gående ridespor skal nedlægges, så er det vigtigt at der laves et alternativt ridespor med mulighed for galop.

### Måske kan naturområde-afgrænsningen udvides længere mod øst.

### Der kræver ikke yderligere naturforbedrende tiltag i området, bortset fra veteraniseringer af træer – det vigtigste er at der bliver mere ro, ikke mindst for at give bedre betingelser for evt. ynglende rovfugle

### Område 3:

### Et stort ønske om at få flyttet MTB-sporet i den østlige ende, så den kommer rundt om rødgran-plantagen og fortidsminderne(herunder de mange stenrøser), hvilket vil give bedre betingelser for rovfugle. Denne ændring er i god tråd med forslaget fra Aarhus Trail Builders

### Der er ønske fra *Naturgruppen* om at tværgående skovvej gøres mindre bred og nedgraderes til en sti. Ridestier Aarhus gjorde opmærksom på at ridestier ikke må gøres for smalle (jævnfør retningslinjer om en bredde på 2,5 meter af sikkerhedsmæssige grunde).

### De største naturinteresser er syd for skovvejen, hvor der er flere partier med urørt skov.

### Der var dermed ikke et stort ønske om at nedlægge/flytte ridestien og MTB-sporet nord for skovvejen.

### Aarhus Trail Builders nævnte at der hvert år er MTB-løb på 4-5 dage. Der bør kigges på om der evt. kan ske ændringer ift. ruten og evt. tidspunkt for afholdelse af løbet af hensyn til ynglende rovfugle. Måske kan der laves nyt spor vest for naturområdet(langs med den gule linje). Forstyrrelses-graden i form af orienteringsløb blev også diskuteret (sammenlignet med MTB-løb og uorganiseret færdsel).

### Med fordel kan der kigges på, om zone-afgrænsningen kan ændres, evt. udvide zonen mod sydvest og reducere zonen i den nordlige ende.

### Område 4:

### Man kan opnå et stort sammenhængende naturområde på ca. 8,5 ha. uden stier ved at flytte nord/syd-gående MTB-spor, som går gennem området. Der er mulighed for at nedlægge sporet og lave et nyt spor umiddelbart øst for naturzonen.

### **Næste skridt ift. arbejdet vedr. zonering:**

### Flere gav udtryk for at det er vigtigt med en procesplan og der laves tydelig kommunikation til borgerne og de forskellige brugergrupper om hvad ændringerne kommer til at betyde for dem. Det er vigtigt at planen bliver offentlig tilgængelig i god tid inden de enkelte tiltag iværksættes. Vigtigt at kommunikere, at naturbeskyttelseslovens bestemmelser vedr. offentlig adgang naturligvis fortsat gælder, men at vi opfordrer til at der vises hensyn til flora/fauna i de udvalgte områder.

### Aarhus Kommune vender tilbage snarest med en plan for det videre arbejde i arbejdsgruppen/arbejdsgrupperne, herunder forslag til tidsplan.

### Der skal arbejdes videre med de forslag, som er blevet præsenteret på mødet. Desuden skal der arbejdes nærmere med naturområde 5-8, sammenholdt med MTB faserne 3-4.

### Der er også vigtigt at der forelægger en plan for finansiering af omlægningerne af stier, før arbejdet igangsættes.

### Desuden skal det lovgivningsmæssige (Naturbeskyttelsesloven og Skovloven) også undersøges.

### Som en del af planen blev det også tilkendegivet, at der var behov for at lave mere målrettet formidling om fortidsminderne i Marselisskovene, med et kort over fortidsminder, som der er adgang til.

### **Fase 2 MTB (20 min), herunder kort indflyvning v. Aarhus Trail Builders om ændringerne vedr. fase 2**

### Niels gjorde kort rede for de nyeste ændringer. Der var tilslutning til få iværksat fase 2. Første trin er at kontakte Miljøstyrelsen om ændringerne kræver tilladelse efter skovloven. Aarhus Kommune går i dialog med Aarhus Trail Builders vedr. konkret udformning af Willis` sporet.

### **Marselisborgskovene ULC: Fløjstrup skov + Nøglebiotoper (fra 2016-2024) – status + næste fase (v. Carsten,15 min)**

### Udsat til næste møde, da der ikke var tid til punktet

### **Evt. (10 min)**

Der skal foregå evaluering af Skovbrugerrådet i 2025. Det anbefales at der sker evaluering på mødet den 18/6, i god tid inden Kommunalvalget

 Kommende møder:

* To 13/3 – 2025
* O 18/6 – 2025
* M 15/9 – 2025
* Ti 16/12 - 2025